
Text rozhodnutia
Súd: Krajský súd Bratislava Spisová značka: 9Saz/15/2016 Identifikačné číslo súdneho spisu: 1016201008 Dátum vydania rozhodnutia: 08. 09. 2016 Meno a priezvisko sudcu, VSÚ: JUDr. Ľubomír Šramko ECLI: ECLI:SK:KSBA:2016:1016201008.3 Uznesenie Krajský súd v Bratislave v právnej veci navrhovateľa: C. I. G., narodeného XX.X.XXXX, štátneho príslušníka Českej republiky, v krajine pôvodu naposledy bytom Ř. Č.. XXX, B. Q.-I., aktuálne prihlásený k trvalému pobytu na adrese: Z. XX, XX H. XXXX, C. G., aktuálne s miestom pobytu D. T. pre B. Z. B. Z. Ú. na D. U. B. G., G. XX, U.Č., zastúpeného Centrom právnej pomoci so sídlom Námestie slobody 12, Bratislava proti odporcovi: Ministerstvo vnútra Slovenskej republiky - migračný úrad Pivonková 6, Bratislava v konaní o opravnom prostriedku navrhovateľa zo dňa 10.6.2016 proti rozhodnutiu odporcu ČAS: MU-PO-79-27/2016-Ž zo dňa 16.5.2016 takto r o z h o d o l : Krajský súd v Bratislave návrh o d m i e t a . Žiaden z účastníkov konania nemá právo na náhradu trov tohto konania. o d ô v o d n e n i e : Dňa 13.6.2016 bol konajúcemu Krajskému súdu v Bratislave (ďalej len „súd“) doručený návrh (opravný prostriedok) navrhovateľa proti rozhodnutiu odporcu ČAS: MU-PO-79-27/2016-Ž zo dňa 16.5.2016, ktorým odporca zamietol navrhovateľovu žiadosť o azyl ako neprípustnú. Napadnuté rozhodnutie, ktoré obsahovalo riadne poučenie o možnosti podať voči nemu opravný prostriedok v lehote 20 dní odo dňa jeho doručenia bolo navrhovateľovi doručené dňa 20.5.2016. Dvadsiatym teda posledným dňom lehoty na podanie opravného prostriedku bol deň 9.6.2016 (štvrtok). Ako to je zrejmé z prezentačnej pečiatky Pošty Bratislava 15, zásielka s opravným prostriedkom bola podaná na tejto pošte 10.6.2016, teda jeden deň po uplynutí odvolacej lehoty. Navrhovateľ súčasne s podaním návrhu požiadal o odpustenie zmeškania lehoty na podanie návrhu. O tomto návrhu súd rozhodol právoplatným uznesením č.k. 9Saz/15/2016-24 z 3.8.2016 tak, že túto žiadosť zamietol. Podľa ust. § 21 ods. 2 zákona o azyle proti rozhodnutiu, ktorým bola žiadosť o udelenie azylu zamietnutá ako neprípustná alebo ako zjavne neopodstatnená, možno podať opravný prostriedok na súd do 20 dní od jeho doručenia. Podanie opravného prostriedku proti rozhodnutiu o zamietnutí žiadosti o udelenie azylu ako neprípustnej podľa § 11 ods. 1 písm. b) a o zamietnutí žiadosti o udelenie azylu ako zjavne neopodstatnenej podľa § 12 ods. 2 písm. a) má odkladný účinok. Podanie opravného prostriedku proti rozhodnutiu o zamietnutí žiadosti o udelenie azylu ako neprípustnej podľa § 11 ods. 1 písm. a), c) až f) a o zamietnutí žiadosti o udelenie azylu ako zjavne neopodstatnenej podľa § 12 ods. 1 a ods. 2 písm. b) až i) nemá odkladný účinok, ak súd na návrh nerozhodne inak. Podľa ust. § 250p občianskeho súdneho poriadku (ďalej len „O.s.p.“) ak je návrh podaný oneskorene alebo ho podá ten, kto naň nie je oprávnený, alebo ak sa napadá rozhodnutie, ktoré preskúmaniu nepodlieha, alebo ak navrhovateľ neodstránil vady, ktorých odstránenie súd nariadil a ktoré bránia vecnému vybaveniu návrhu, súd uznesením opravný prostriedok odmietne. Odvolanie proti uzneseniu je prípustné Pretože návrh - opravný prostriedok voči napadnutému rozhodnutiu odporcu bol podaný oneskorene, rozhodol súd tak, ako to je uvedené vo výrokovej časti tohto uznesenia O trovách konania súd rozhodol v súlade s analogickým použitím ust. § 146 ods.1 písm. c), O.s.p. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia na Najvyšší súd Slovenskej republiky prostredníctvom Krajského súdu v Bratislave, písomne, vo dvoch vyhotoveniach. V odvolaní sa má popri všeobecných náležitostiach (z odvolania musí byť zjavné, ktorému súdu je určené, kto ho robí, ktorej veci sa týka a čo sleduje, a musí byť podpísané a datované; odvolanie treba predložiť s potrebným počtom rovnopisov a s prílohami tak, aby jeden rovnopis zostal na súde a aby každý účastník dostal jeden rovnopis, ak je to potrebné; ak účastník nepredloží potrebný počet rovnopisov a príloh, súd vyhotoví kópie na jeho trovy) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha. (§ 205 ods. 1 O.s.p).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2016:1016201008.3 (dáta aktuálne k 1. 11. 2026). Záväzné je znenie zverejnené súdom.




